wannaphong/clean_thaiwikipedia huggingface dataset:
# มนตรี สังขทรัพย์
พลเอก มนตรี สังขทรัพย์ อดีตรองผู้บัญชาการทหารสูงสุด เกิดเมื่อวันที่ 15 กุมภาพันธ์ พ.ศ. 2492 จบการศึกษาจากโรงเรียนเตรียมทหารรุ่นที่ 9 โรงเรียนนายร้อยพระจุลจอมเกล้ารุ่นที่ 20 (ร่วมรุ่นเดียวกับ พล.อ.จิรเดช คชรัตน์) วิทยาลัยป้องกันราชอาณาจักร รุ่นที่ 44 (วปร.44) และวิทยาลัยป้องกันราชอาณาจักรจากประเทศอังกฤษ

  ประวัติ 
พลเอกมนตรี สังขทรัพย์ เกิดเมื่อวันที่ 15 กุมภาพันธ์ พ.ศ. 2492 มีชื่อเล่นว่า  "แดง" จึงได้รับการเรียกชื่ออย่างไม่เป็นทางการจากสื่อมวลชนว่า "บิ๊กแดง" เป็นนักเรียนโรงเรียนเตรียมทหาร รุ่น 9, โรงเรียนนายร้อยพระจุลจอมเกล้า รุ่น 20, วิทยาลัยป้องกันราชอาณาจักร รุ่น 44 และวิทยาลัยป้องกันราชอาณาจักรจากประเทศอังกฤษ ชีวิตครอบครัวสมรสกับนางน้องนุช สังขทรัพย์ มีบุตรชาย 2 คน คือ นายถิรชัย และนายณพมนัส สังขทรัพย์  โดยมีตำแหน่งเป็นประธานรุ่น จปร.20 ด้วยประวัติจากไทยรัฐ

 รับราชการ 
พล.อ.มนตรีเป็นนายทหารเหล่าปืนใหญ่ รับราชการในหน่วยบัญชาการป้องกันภัยทางอากาศ (นปอ.) และกรมจเรทหารบกมาตลอด เริ่มตั้งแต่เป็นผู้บังคับหมวด ผู้บังคับกองร้อยในกองพลทหารปืนใหญ่ต่อสู้อากาศยาน (ปตอ.พัน 5) เป็น พันโท (พ.ท.) ในตำแหน่งผู้บังคับกองพันทหารปืนใหญ่ต่อสู้อากาศยาน (ปตอ. พัน 5) ก่อนที่จะมาติดยศ พันเอก (พ.อ.) ในตำแหน่งรองผู้อำนวยการกองยุทธการ ศูนย์การทหารปืนใหญ่

ก่อนที่จะเป็น พล.ต.ในตำแหน่ง เจ้ากรมจเรทหารบก มนตรีเคยเป็น พันเอก (พิเศษ)(พ.อ.(พิเศษ)) ในตำแหน่งผู้อำนวยการกรมจเรทหารบก และเป็นรองผู้บัญชาการหน่วยบัญชาการกำลังสำรอง (ผบ.นสร.) และเป็น พลโท (พล.ท.)ในตำแหน่งผู้บัญชาการกำลังสำรอง (ผบ.นสร.)

 บทบาทหลังการรัฐประหาร 

หลังการรัฐประหาร 19 กันยายน พ.ศ. 2549 ได้รับการแต่งตั้งให้เป็น พลเอก (พล.อ.) และรับตำแหน่งเสนาธิการทหารบก พร้อมกับดำรงตำแหน่งสมาชิกสภานิติบัญญัติแห่งชาติ (สนช.) ด้วย   ซึ่งในกลางปี พ.ศ. 2550 ชื่อของ พล.อ.มนตรีเป็นที่จับตามองเนื่องจากถูกคาดหมายว่าอาจจะได้ดำรงตำแหน่งเป็นผู้บัญชาการทหารบก ถัดจาก พล.อ.สนธิ บุญยรัตกลิน ด้วยการมีชื่อคู่กับ พล.อ.สพรั่ง กัลยาณมิตร และ พล.อ.อนุพงษ์ เผ่าจินดาพล.อ.มนตรี สังขทรัพย์ เข้าโฟกัสม้ามืด ผบ.ทบ. จากสนุกดอตคอม "พล.อ.มนตรี"ม้าแรงช่วงปลายจ่อผบ.ทบ. จากกรุงเทพธุรกิจ ซึ่งท้ายที่สุดตำแหน่งนี้ก็ตกเป็นของ พล.อ.อนุพงษ์ ในที่สุด ส่วน พล.อ.มนตรีได้ดำรงตำแหน่ง รองผู้บัญชาการทหารสูงสุด  (รอง ผบ.สส.)พระเจ้าอยู่หัวฯโปรดเกล้าฯแล้วอนุพงษ์เป็นผบ.ทบ.สพรั่งเป็นรองปลัดกระทรวงกลาโหม มนตรีเป็นรองผบ.สส. จากโอเคเนชั่น
 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๒, ๔ ธันวาคม ๒๕๕๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๓ ตอนที่ ๒๓ ข หน้า ๘, ๑๘ ธันวาคม ๒๕๔๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน , เล่ม ๙๔ ตอนที่ ๒๕ ง ฉบับพิเศษ หน้า ๑๔, ๒๘ มีนาคม ๒๕๒๐
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชการชายแดน , เล่ม ๙๔ ตอนที่ ๒๕ ง ฉบับพิเศษ หน้า ๕๕, ๒๘ มีนาคม ๒๕๒๐
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๑๐๓ ตอนที่ ๕๘ ง ฉบับพิเศษ หน้า ๔, ๑๔ เมษายน ๒๕๒๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์เหรียญรัตนาภรณ์ , เล่ม ๑๐๘ ตอนที่ ๑๖๖ ง ฉบับพิเศษ หน้า ๗, ๒๐ กันยายน ๒๕๓๔
# มหาวิทยาลัยเวบสเตอร์
อาจหมายถึง
 มหาวิทยาลัยเว็บสเตอร์ (ประเทศไทย) สาขาของมหาวิทยาลัยเว็บสเตอร์ ในประเทศไทย
 มหาวิทยาลัยเว็บสเตอร์
# จอร์เก็น ครุธ
จอร์เก้น ครุธ  หรือฉายา เดอะลาสต์ไวกิ้ง เกิดวันที่ 8 พฤษภาคม ค.ศ. 1974 เป็นนักมวยไทยรุ่นซูเปอร์เฮฟวี่เวทชาวสวีเดน และเป็นนักต่อสู้แบบผสมSherdog.com: Jorgen "The Last Viking" Kruth, accessed 2010-06-04Jörgen Kruth , Fans of K-1 2010-03-01 เขาเป็นอดีตแชมป์รายการ WMC ซูเปอร์เฮฟวี่เวทมวยไทยสองสมัย เขาได้รับการจัดว่าเป็นคิกบ็อกเซอร์ชาวสแกดิเนเวียที่ยิ่งใหญ่ตลอดกาล

 ประวัติและสายอาชีพ 
จอร์เก้นเริ่มฝึกศิลปะการต่อสู้ครั้งแรกใน ค.ศ. 1984 เขาได้พยายามฝึกยูโดกับยูยิสสูเป็นระยะเวลาสองสามปีก่อนที่จะเปลี่ยนไปเป็นเทควันโด และไม่ได้แปรเปลี่ยนจนกระทั่งมาพบกับมวยไทยเป็นครั้งแรก เขาได้รับการฝึกโดยโป ลินด์วอล

ครุธเข้าสู่รายการต่อสู้ของมวยไทยครั้งแรกใน ค.ศ. 1988 เมื่อเขามีอายุได้ 14 ปี ต่อมา ใน ค.ศ. 1993 เขาได้เข้าแข่งขันมวยสมัครเล่น 3 ครั้ง และมวยซาวาท 2 ครั้ง และใน ค.ศ. 1994 เมื่อเขามีอายุได้ 19 ปี เขาได้รับตำแหน่งนอร์ดิกมวยไทยแชมเปียน

ใน ค.ศ. 1995 ครุธได้มีส่วนร่วมในรายการ IAMTF มวยไทยสมัครเล่นชิงแชป์โลกในกรุงเทพ เขาทำหน้าที่ของเขาทุกอย่างเพื่อสู่รอบสุดท้าย ซึ่งเขาได้แพ้ให้กับนักสู้ชาวไทยและกลับบ้านโดยได้รับเหรียญเงินในรุ่นน้ำหนักไม่เกิน 81 กก.

ใน ค.ศ. 1996 เขาได้ครองตำแหน่งมวยไทยสมัครเล่นแชมป์โลกเป็นครั้งแรกและใน ค.ศ. 1997 ก็สามารถรักษาตำแหน่งนี้ได้เป็นอย่างดี

ใน ค.ศ. 1997 จอร์เก้นได้เปลี่ยนสถานที่ฝึกฝนไปยังสโมสรปัจจุบันของเขาที่มีชื่อว่า วาเลนทูนาบ็อกซิงแคมป์ (VBC) และหนึ่งปีต่อมาเขาก็ผันไปสู่ระดับอาชีพ เขาชนะการต่อสู้ระดับอาชีพสองรายการโดยการชนะน็อคที่สนามมวยราชดำเนินที่มีชื่อเสียง ในกรุงเทพ และกลายเป็นแชมป์โลกของรายการ WKA มวยไทยครุยเซอร์เวท

ใน ค.ศ. 1999 จอร์เก้น ครุธ ได้ร่วมต่อสู้ในประเทศญี่ปุ่นเป็นครั้งแรกและสามารถชนะได้ด้วยการน็อค เขาได้พิสูจน์ความแข็งแกร่งของเขาโดยการน็อคฝ่ายตรงข้ามสามรายภายในคืนเดียว ที่รายการเค-วัน เวิลด์จีพีทัวร์นาเมนท์ ในซาเกร็บ

ใน ค.ศ. 2004 ครุธกลายมาเป็นแชมป์โลก WMC ซูเปอร์เฮฟวี่เวทมวยไทย โดยสามารถชนะนักสู้ชาวโปแลนด์-ออสเตรเลีย ที่มีชื่อว่าพอล สโลวินสกี ต่อมา ในเดือนกุมภาพันธ์ ค.ศ. 2005 เขาได้ป้องกันตำแหน่งโดยพบกับเซอร์เก เกอร์ จากประเทศเบลารุส

 รายการแข่งขัน 
 อาชีพ
 ค.ศ. 2004 WMC ซูเปอร์เฮฟวี่เวทมวยไทย เวิลด์แชมเปียน
 ค.ศ. 2004 เค-วัน อิตาลีแชมเปียน
 ค.ศ. 2003 เค-วัน เวิลด์กรังด์ปรีซ์เพรลิมินารี ฮอลแลนด์แชมเปียน
 ค.ศ. 2001 เค-วัน ฮอลแลนด์ จีพี อาร์นเฮม รันเนอร์อัพ
 ค.ศ. 2000 เค-วัน กรังด์ปรีซ์ ยุโรปแชมเปียน
 ค.ศ. 1998 WKA มวยไทยครุยเซอร์เวท เวิลด์แชมเปียน
 สมัครเล่น
 ค.ศ. 1997 WKA อะเมเจอร์ เวิลด์แชมเปียนชิป, โคเปนเฮเกน, เดนมาร์ก Gold
 ค.ศ. 1997 IAMTF เวิลด์อะเมเจอร์มวยไทยแชมเปียนชิป, กรุงเทพ, ประเทศไทย Gold
 ค.ศ. 1996 IAMTF เวิลด์อะเมเจอร์มวยไทยแชมเปียน, กรุงเทพ, ประเทศไทย Gold
 ค.ศ. 1995 IAMTF เวิลด์อะเมเจอร์มวยไทย เวิลด์แชมเปียน, กรุงเทพ, ประเทศไทย Silver (-81 กก.)
 ค.ศ. 1994 นอร์ดิก มวยไทยแชมเปียน
# เครื่องยนต์โตโยต้า G
เครื่องยนต์ G เป็นชื่อเรียกรุ่นหนึ่งของเครื่องยนต์โตโยต้า มีสองรุ่นที่ชื่อคล้ายกัน ในยุคที่ 1 เป็นเครื่องยนต์เบนซิน 4 สูบแถวเรียง ผลิตโดยบริษัท ฮีโน่ มอเตอร์ และยุคที่ 2 เป็นเครื่องยนต์เบนซิน 6 สูบ ผลิตโดยโตโยต้า

ยุคที่ 1
เครื่องยนต์ G ยุคที่ 1 ผลิตโดย บริษัท ฮีโน่ มอเตอร์ จำกัด ใช้เชื้อเพลิงเบนซิน 4 สูบแถวเรียง OHV ระบายความร้อนด้วยของเหลว ขนาดความจุ 1251ซีซี (1.3 ลิตร) จำหน่ายในประเทศญี่ปุ่น เดือนเมษายน พ.ศ. 2510 ถึง เดือนมีนาคม พ.ศ. 2511

ยุคที่ 2
เครื่องยนต์ G ยุคที่ 2 เรียกชื่อรุ่นว่า 1G ตามรหัสเครื่องยนต์รุ่นอื่นๆของโตโยต้าที่มีตัวเลขเป็นรหัสตัวแรกของเครื่องยนต์ เป็นเครื่องยนต์อีกรุ่นหนึ่งสำหรับรถยนต์ที่ผลิตโดยโตโยต้า ใช้เชื้อเพลิงเบนซินเป็นเครื่องยนต์ขับเคลื่อนล้อหลัง ปริมาตรความจุ 1,988 ซี.ซี. ความกว้างกระบอกลูกสูบ 75 มิลลิเมตร x ช่วงชัก 75 มิลลิเมตร  มี 6 ลูกสูบ แบบ 6 ลูกสูบเรียง แบบSOHC 12 วาล์ว และ DOHC 24 วาล์ว ระบายความร้อนด้วยของเหลว มีการปรับแต่งเครื่องยนต์ในรุ่นนี้เพื่อให้มีกำลังที่เปลี่ยนไปจากเดิม
อธิบายรหัส
E หมายถึง ควบคุมการจ่ายเชื้อเพลิงด้วยระบบไฟฟ้า หรือ หัวฉีดอีเลคโทรนิกส์
U หมายถึง ติดตั้งระบบลดมลพิษจากท่อไอเสีย
G หมายถึง DOHC หรือ เพลาราวลิ้นคู่ (เพลาลูกเบี้ยวคู่) ใช้สายพานราวลิ้นหมุนเพลาลูกเบี้ยวพร้อมกันทั้งสองข้าง หรือ DOHC แบบต้องการพลังมากขึ้นกว่าปกติ
F หมายถึง DOHC แบบประหยัด ใช้สายพานราวลิ้นหมุนเพลาลูกเบี้ยวข้างเดียว และอาศัยเฟืองจากปลายเพลาลูกเบี้ยวไปหมุนอีกข้างหนึ่ง
T หมายถึง ติดตั้งระบบช่วยอัดอากาศเข้าสู่ห้องเผาไหม้แบบเทอร์โบชาร์จเจอร์ 
Z หมายถึง ติดตั้งระบบช่วยอัดอากาศเข้าสู่ห้องเผาไหม้ด้วยซุเปอร์ชาร์จเจอร์

 1G-EU (พ.ศ. 2522-2529)
 1G-FE
 1G-GEU (พ.ศ. 2525-2529)
 1G-GE (แทนที่ 1G-GEU ในปี พ.ศ. 2531)
 1G-GTE (เป็นเครื่องยนต์ที่มีเทอร์โบชาร์จเจอร์)
 1G-GZE (พ.ศ. 2529-2535) (เป็นเครื่องยนต์ที่มีซุปเปอร์ชาร์จเจอร์)

 1G-FE 
thumb|1G-FE
รุ่นที่ 1 เริ่มผลิตครั้งแรกใน พ.ศ. 2531 โดยให้กำลังสูงสุด 135 hp (101 kW) ที่ 5600 รอบต่อนาที และแรงบิด 130 ft·lbf (176 Nm) ที่ 4400 รอบต่อนาที 

รุ่นที่ 2 มีการใช้กับระบบ VVT-i ตั้งแต่ พ.ศ. 2541 ได้เพิ่มกำลังสูงสุดเป็น 160 แรงม้าที่ 6200 รอบ แรงบิด 148 ft·lbf (20.4 kg-m) ที่ 4400 รอบ ที่ใช้เป็นเครื่องยนต์ของโตโยต้า มาร์คทู และมีการใช้กับโตโยต้า อัลเทสซา/เลกซัส ไอเอส200

 1G-GE 
1G-GE ขนาด6 สูบ DOHC 24 V 1998 ซีซี 160 แรงม้าที่ 6200รอบ แรงบิด 19.0 kg-m ที่ 5400 รอบ โดยเป็นเครื่องยนต์ของโตโยต้า คราวน์

 1G-GTE
1G-GTE รุ่นที่หนึ่ง แบบ DOHC 24 Valve 1998 ซี.ซี. 185 แรงม้าที่ 6200 รอบต่อนาที แรงบิด 24.5 kg-m ที่ 3200 รอบต่อนาที  
1G-GTE รุ่นที่สอง พัฒนามาจากรุ่นที่หนึ่ง แบบ DOHC 24 Valve 1998 ซี.ซี. 210 แรงม้าที่ 6200 รอบต่อนาที แรงบิด 28.0 kg-m ที่ 3800 รอบต่อนาที
# ดับเบิลยูดับเบิลยูอี โนเมอร์ซี่
ดับเบิลยูดับเบิลยูอี โนเมอร์ซี่ เป็นรายการมวยปล้ำของ WWE ที่ดำเนินการฉายตั้งแต่ปี ค.ศ. 1999 ถึง ค.ศ. 2008 รวม 10 ปี ปัจจุบัน รายการที่แทนที่คือ ดับเบิลยูดับเบิลยูอี เฮลล์อินเอเซลล์

 วันที่และสถานที่ของโนเมอร์ซี่ 
รายการวันที่จัดเมืองที่จัดสถานที่จัดเมนอีเวนท์ (คู่เอก)No Mercy (UK)May 16, 1999Manchester, EnglandManchester Evening News ArenaNo Mercy (1999)October 17, 1999Cleveland, OhioGund ArenaNo Mercy (2000)October 22, 2000Albany, New YorkPepsi ArenaNo Mercy (2001)October 21, 2001St. Louis, MissouriSavvis CenterNo Mercy (2002)October 20, 2002North Little Rock, ArkansasAlltel ArenaNo Mercy (2003)October 19, 2003Baltimore, Maryland1st Mariner ArenaNo Mercy (2004)October 3, 2004East Rutherford, New JerseyContinental Airlines ArenaNo Mercy (2005)October 9, 2005Houston, TexasToyota Center No Mercy (2006)October 8, 2006Raleigh, North CarolinaRBC CenterNo Mercy (2007)October 7, 2007Rosemont, IllinoisAllstate ArenaNo Mercy (2008)October 5, 2008Portland, OregonRose GardenNo Mercy (2016)October 9, 2016Sacramento, CaliforniaGolden 1 CenterNo Mercy (2017)September 24, 2017Los Angeles, CaliforniaStaples Center
# ดิอูโซส์
ดิอูโซส์ (The Usos) ประกอบด้วยสองพี่น้อง จิมมี อูโซ และ เจย์ อูโซ (Jimmy Uso & Jey Uso; 22 สิงหาคม ค.ศ. 1985) เป็นทีมนักมวยปล้ำฝาแฝดของWWE ได้แชมป์รอว์แท็กทีม WWE, แชมป์สแมคดาวน์แท็กทีม WWE, แชมป์ฟลอริดาแท็กทีม FCW และรางวัลสแลมมีอะวอร์ดสำหรับแท็กทีมแห่งปี 2014 และ 2015 ทั้งคู่เป็นลูกชายของตำนานนักมวยปล้ำ ริกิชิ ปี 2021 เจย์เป็นผู้ชนะแมตช์ André the Giant Memorial Battle Royal ปี 2022 ได้ครองแชมป์แท็กทีมสองเส้นพร้อมกันทั้งรอว์และสแมคดาวน์กลายเป็นแชมป์อันดิสพิวเต็ดแท็กทีม WWE ทีมแรกและทำสถิติแชมป์แท็กทีมที่ครองนานสุดในประวัติศาสตร์ WWE 622 วัน ปี 2023 จิมมีได้หักหลังเจย์ทำให้ยุติบทบาทแท็กทีมกันมาตลอด 13 ปี ในปี 2024 ทั้งคู่ได้เจอกันตัวต่อตัวในเรสเซิลเมเนีย ครั้งที่ 40 โดยเจย์เป็นฝ่ายชนะ

 แชมป์และรางวัล 
 CBS Sports
 Feud of the Year (2020) 
 Tag Team of the Year (2018)
 ESPN
 Best storyline of the year (2022) – 
 Tag team of the year (2022)
 Florida Championship Wrestling
 FCW Florida Tag Team Championship (1 time)
 Pro Wrestling Illustrated
 Tag Team of the Year (2014)
 Ranked Jimmy No. 25 of the top 500 singles wrestlers in the PWI 500 in 2014
 Ranked Jey No. 26 of the top 500 singles wrestlers in the PWI 500 in 2014
 Ranked No. 1 of the top 50 Tag Teams in the PWI Tag Team 50 in 2022
 Rolling Stone
 Tag Team of the Year (2017)
 WWE
 WWE Raw Tag Team Championship (3 times)
 WWE SmackDown Tag Team Championship (5 times)
 André the Giant Memorial Battle Royal (2021) – Jey Uso
 Slammy Award (2 times)
 Tag Team of the Year (2014, 2015) longest-reigning tag team champions in WWE history
# พรรคไท
อาจหมายถึง

 พรรคไท (พ.ศ. 2517) ที่มีสมบัติ ธำรงธัญวงศ์ เป็นเลขาธิการพรรค
 พรรคไท (พ.ศ. 2539) ที่มีธนบดินทร์ แสงสถาพร เป็นหัวหน้าพรรค และมีสุชาติ ตันเจริญ เป็น ส.ส.คนเดียวของพรรค ในการเลือกตั้ง พ.ศ. 2539
# ศีลอนุกรม
ศีลอนุกรมราชบัณฑิตยสถาน, พจนานุกรมศัพท์ศาสนาสากล ฉบับราชบัณฑิตยสถาน, พิมพ์ครั้งที่ 3, 2552, หน้า 249-251   หรือ ศีลบวช บางตำราเรียกว่าศีลบรรพชาประมวลกฎหมายพระศาสนจักร บรรพ ๔ ลักษณะ ๖ ศีลบรรพชา เป็นศีลศักดิ์สิทธิ์ในหลายคริสตจักร ได้แก่ โรมันคาทอลิก อีสเทิร์นคาทอลิก อีสเทิร์นออร์ทอดอกซ์ ออเรียนทัลออร์ทอดอกซ์ แองกลิคัน คริสตจักรอัสซีเรียนแห่งตะวันออก คาทอลิกเก่า อินดิเพนเดนต์คาทอลิก และบางส่วนของลูเทอแรน 

 ประวัติ 
ศีลบวชเรียกว่าศีลอนุกรมเพราะมีการแต่งตั้งเป็นลำดับขั้น โดยเชื่อว่าพระเยซูเป็นผู้วางรากฐานศีลอนุกรมไว้ตั้งแต่สมัยยังดำรงพระชนม์บนโลก ดังเห็นได้จากการปกมือบนศีรษะของอัครทูตทั้ง 12 คนที่ทรงเลือกไว้ คริสตจักรคาทอลิกถือว่านี่คือศีลอนุกรมขั้นมุขนายกในปัจจุบัน  คริสตจักรยังได้สืบทอดและเพิ่มเติมพิธีนี้เพื่อทำการแต่งตั้งบุคคลที่ได้รับคัดเลือกให้มีตำแหน่งหน้าที่ตามที่คริสตจักรกำหนดไว้ โดยเพิ่มอนุกรมจนมี 8 ขั้น 4 ขั้นแรกเรียกว่าอนุกรมน้อย (minor orders) ได้แก่
 ขั้นผู้เฝ้าประตู (door keeper/porter)
 ขั้นผู้อ่านพระคัมภีร์ (lector)
 ขั้นผู้ขับไล่ปีศาจ (exorcist)
 ขั้นผู้ถือเทียน (acolyte)

ในปัจจุบันคริสตจักรคาทอลิกที่ถือจารีตละตินยังคงตำแหน่งผู้อ่านและผู้ถือเทียนในศาสนพิธี ส่วนที่เหลือถูกยกเลิกไป เหตุที่เรียกว่าอนุกรมน้อยเพราะผู้ที่รับอนุกรมขั้นเหล่านี้ไม่จำเป็นต้องปฏิญาณถือโสดตลอดชีพอย่างสี่ขั้นหลังซึ่งเรียกว่าอนุกรมใหญ่ (major orders) อันได้แก่ 
 ขั้นอุปพันธบริกร (subdiaconate)
 ขั้นพันธบริกร (diaconate)
 ขั้นบาทหลวง (priesthood)
 ขั้นมุขนายก (episcopate)

เนื่องจากอนุกรมน้อยและขั้นอุปพันธบริกรเป็นอนุกรมที่คริสตจักรยุคหลังสถาปนาขึ้นเองจึงไม่นับว่าเป็นศีลศักดิ์สิทธิ์ ต่างจากสามขั้นสุดท้ายที่ปรากฏที่มาในคัมภีร์ไบเบิล ดังนั้นศีลอนุกรมในปัจจุบันจึงมีเพียงขั้นมุขนายก ขั้นบาทหลวง และขั้นพันธบริกรเท่านั้นCode of Canon Law, Can. 1009 §1 ส่วนขั้นอัครมุขนายก (archiepiscopate) ไม่นับเป็นศีลอนุกรมเพราะอัครมุขนายกโดยตำแหน่งก็คือมุขนายก เพียงแต่ที่ได้รับผิดชอบมุขมณฑลที่สำคัญและปกครองทั้งภาคคริสตจักร ผู้ที่เคยเป็นมุขนายกมาแล้วเมื่อได้ดำรงตำแหน่งอัครมุขนายกจึงไม่ต้องทำรับศีลอนุกรมอีก เพียงแต่ทำพิธีเข้ารับตำแหน่งเท่านั้นพิธีเข้ารับตำแหน่งพระอัครสังฆราชอัครสังฆมณฑลกรุงเทพฯ

 นิกายคาทอลิก 
นิกายคาทอลิก เช่น คริสตจักรอีสเทิร์นออร์ทอดอกซ์และอีสเทิร์นคาทอลิก ให้เฉพาะผู้รับการอภิเษกเป็นบิชอปเท่านั้นต้องถือโสดตลอดชีพ แต่ไม่บังคับสำหรับผู้รับศีลขั้นพันธบริกรและบาทหลวง ในขณะที่คริสตจักรคาทอลิกจารีตละตินให้พันธบริกรถาวรแต่งงานได้ แต่พันธบริกรชั่วคราว (คือเตรียมบวชเป็นบาทหลวง) ตลอดจนบาทหลวงและบิชอปต้องถือโสดตลอดชีพ ทั้งสามคริสตจักรอนุญาตให้บุรุษเท่านั้นรับศีลอนุกรมได้Code of Canon Law, Can. 1024 บรรดาผู้ที่ได้รับศีลอนุกรมแล้วจะเรียกว่าเคลอจี ศาสนบริกรผู้โปรดศีลอนุกรมได้มีเฉพาะบิชอปที่ผ่านพิธีอภิเษกแล้วเท่านั้นCode of Canon Law, Can. 1009 §1012

 นิกายแองกลิคัน 
คริสตจักรต่าง ๆ ในนิกายแองกลิคันไม่บังคับว่าผู้รับศีลบวชต้องถือโสด นอกจากนี้ในปัจจุบันหลายภาคคริสตจักรยังอนุญาตให้สตรีรับศีลอนุกรมทั้งสามขั้นได้เหมือนบุรุษทั่วไปFemale ordination in the Episcopal Church, USA (ECUSA) , เรียกข้อมูลวันที่ 4 พ.ค. 2554
# การยอมรับตนเอง
การยอมรับตนเอง คือการยอมรับได้แม้ว่าตนจะมีจุดอ่อนหรือข้อบกพร่อง

แม้ว่าความหมายของการยอมรับตนเองจะเป็นไปตามสามัญสำนึก แต่ก็มีนักวิจัยนิยามอย่างเป็นทางการว่าเป็นความคิดรวบยอดเกี่ยวกับตนเอง ทั้งในแง่บวกและแง่ลบ จากหนังสือของ Shepard เมื่อ ค.ศ. 1979 การยอมรับตนเองหมายถึงความพึงพอใจหรือความสุขส่วนตัวเกี่ยวกับตัวเอง และเป็นปัจจัยหนึ่งที่ทำให้มีสุขภาพจิตดี การยอมรับตนเองมักเกี่ยวข้องกับการเข้าใจตนเอง การรับรู้ได้ถึงจุดแข็งและจุดอ่อนของตน แม้ว่าจะเป็นความคิดเห็นส่วนตัว โดยจะแสดงออกทางความรู้สึกเกี่ยวกับตนเองที่คิดว่าเป็นเอกลักษณ์

ในวิชาจิตวิทยาคลินิก และจิตวิทยาเชิงบวกการยอมรับตนเองถือเป็นสิ่งที่ย่อมเกิดขึ้นก่อนที่จะเกิดการเปลี่ยนแปลงใดๆ และอาจลุล่วงได้โดยการหยุดวิจารณ์ และแก้ข้อบกพร่องของตนก่อน แล้วจึงยอมรับการเปลี่ยนแปลงนั้นให้เกิดขึ้นกับตนได้ นั่นคือการยอมให้เกิดข้อบกพร่องขึ้นกับตนเองได้เพียงบางส่วน
# เมทโธมิล
เมทโธมิล  เป็นสารกำจัดแมลงชนิดคาร์บาเมท (carbamate)Methomyl at Extension Toxicology Network ที่มีไนโตรเจนเป็นองค์ประกอบที่สำคัญ ออกฤทธิ์กำจัดแมลงโดยยับยั้งการทำงานของเอนไซม์ cholinesterase  ศูนย์ข้อมูลพิษวิทยา กระทรวงสาธารณสุข
เมทโธมิลถูกใช้ในการกำจัด แมลง หนอนผีเสื้อ และ เพลี้ยอ่อน เมทโธมิลมีค่าความเป็นพิษ LD50 อยู่ที่ 17-24 (mg/kg)

 การเก็บรักษา 
ควรเก็บในที่เย็น แห้ง และมืด ในภาชนะที่ปิดสนิทโดยมีการปิดผนึกอย่างแน่นหนา
เก็บให้ห่างจากสารเคมีที่ไม่เข้ากัน แหล่งเชื้อเพลิง หรือวัสดุไวไฟหรือแหล่งที่อาจก่อให้เกิดประกายไฟ
# บ๊อบ ออร์ตัน ซีเนียร์
โรเบิร์ต เดล "บ๊อบ" ออร์ตัน  เกิดวันที่ 21 กรกฎาคม ค.ศ. 1929 ในนามสังเวียนมวยปล้ำชื่อว่า บ๊อบ ออร์ตัน ซีเนียร์ เป็นอดีตนักมวยปล้ำอาชีพชาวอเมริกัน มีลูกชายชื่อว่า บ๊อบ ออร์ตัน จูเนียร์ และมีหลานชายชื่อว่า แรนดี ออร์ตัน ปัจจุบันได้เสียชีวิตลงด้วยโรคหัวใจวาย เมื่อวันที่ 16 กรกฎาคม ค.ศ. 2006 ที่ ลาสเวกัส, รัฐเนวาดา

เกี่ยวกับมวยปล้ำ
ออร์ตัน สเปียร์ (ไดรวิ่ง สเปียร์)

ผลงานทั้งหมด
American Wrestling Association
AWA Midwest Heavyweight Championship (2 times)
AWA Midwest Tag Team Championship (3 times) – with Mike DiBiase (1) and Maurice Vachon (2)
Nebraska Heavyweight Championship (1 time)

Central States Wrestling
NWA Central States Heavyweight Championship (2 times)
NWA North American Tag Team Championship (Central States version) (1 time) – with Buddy Austin
NWA United States Heavyweight Championship (Central States version) (1 time)

Championship Wrestling from Florida
NWA Florida Tag Team Championship (3 times) – with Dennis Hall (1), Hiro Matsuda (1), and Bob Orton, Jr. (1)
NWA Southern Heavyweight Championship (Florida version) (6 times)
NWA World Tag Team Championship (Florida version) (2 times) – with Eddie Graham

NWA Big Time Wrestling
NWA Texas Tag Team Championship (1 time) – with Lord Alfred Hayes

Mid-South Sports
NWA Southern Heavyweight Championship (Georgia version) (1 time)

NWA Western States Sports
NWA Southwest Heavyweight Championship (1 time)

St. Louis Wrestling Club
NWA Missouri Heavyweight Championship (1 time)
# พรรคไท (พ.ศ. 2539)
พรรคไท  ได้รับการจดทะเบียนเป็นพรรคการเมืองตามพระราชบัญญัติพรรคการเมือง พ.ศ. 2524 ในทะเบียนพรรคการเมืองเลขที่ 50/2539 เมื่อวันที่ 18 ตุลาคม พ.ศ. 2539 โดยมีธนบดินทร์ แสงสถาพร เป็นหัวหน้าพรรคคนแรก และมีพะเยีย ตรีสิน เป็นเลขาธิการพรรค โดยมีคำขวัญของพรรคว่า ปณิธาน มุ่งมั่น สร้างสรรค์ สมานสามัคคี

พรรคไทมีการเคลื่อนไหวทางการเมืองต่อมา โดยมีการเปลี่ยนแปลงในระดับบริหารหลายครั้ง โดยเฉพาะในปี พ.ศ. 2543 มีการเปลี่ยนแปลงราว 2 เดือนครั้ง เลยทีเดียว ซึ่งน่าจะเป็นผลจากการแย่งชิงอำนาจภายในพรรคระหว่าง นายธนบดินทร์ แสงสถาพร อดีตหัวหน้าพรรค กับนายสุวัฒน์ ยมจินดา หัวหน้าพรรคคนใหม่ โดยเป็นเรื่องใหญ่ถึงขั้นมีการฟ้องร้อง

 บทบาททางการเมือง 
พรรคไทได้ร่วมกิจกรรมทางการเมืองโดยส่งสมาชิกลงสมัครรับเลือกตั้งในการเลือกตั้งทั่วไป วันที่ 17 พฤศจิกายน พ.ศ. 2539 และการเลือกตั้งสมาชิกสภาผู้แทนราษฎรในประเทศไทย พ.ศ. 2544 ในการเลือกตั้งทั่วไป วันที่ 17 พฤศจิกายน พ.ศ. 2539 นั้น มีผู้สมัครในนามพรรคไทได้รับเลือกตั้งเป็นสมาชิกสภาผู้แทนราษฎรทั้งสิ้น 1 คน คือ นายสุชาติ ตันเจริญ ซึ่งลงสมัครรับเลือกตั้งในเขต 2 จังหวัดฉะเชิงเทรา ซึ่งต่อมาได้เข้าร่วมรัฐบาลกับรัฐบาลของนายชวน หลีกภัย ภายหลังการลาออกจากตำแหน่งนายกรัฐมนตรีของพลเอกชวลิต ยงใจยุทธ

สำหรับการเลือกตั้งทั่วไป วันที่ 6 มกราคม พ.ศ. 2544 นั้นพรรคไทได้ส่งสมาชิกลงรับสมัครรับเลือกตั้งทั้งสิ้นจำนวน 8 คน โดยแบ่งเป็นผู้สมัครในแบบแบ่งเขต 3 คน และแบบบัญชีรายชื่อ (Party List) 5 คนแต่ไม่มีผู้ใดได้รับการเลือกตั้งให้เป็นสมาชิกสภาผู้แทนราษฎรเลย อย่างไรก็ตาม ในการเลือกตั้งครั้งนี้บัญชีรายชื่อของพรรคไท (หมายเลข 19) ได้รับเลือกตั้งทั้งหมด 57,534 คะแนน ซึ่งคิดเป็นร้อยละ 0.20 ไม่ถึงเกณฑ์ขั้นต่ำร้อยละ 5 ที่กำหนดไว้ในรัฐธรรมนูญ ปี 2540 ทำให้พรรคไทไม่ได้รับการจัดสรรที่นั่งในสภาผู้แทนราษฎร

 การเลือกตั้ง 
 ผลการเลือกตั้งทั่วไป 
 การเลือกตั้ง จำนวนที่นั่ง คะแนนเสียงทั้งหมด สัดส่วนคะแนนเสียง ที่นั่งเปลี่ยน สถานภาพพรรค ผู้นำเลือกตั้ง2539     1ฝ่ายค้าน (2539-2540)ธนบดินทร์ แสงสถาพรร่วมรัฐบาล (2540-2544)2544  57,534 0.20%  1 ไม่ได้รับเลือกตั้ง สุวัฒน์ ยมจินดา

 ยุบพรรค 
ต่อมาในปี พ.ศ. 2546 ศาลรัฐธรรมนูญได้มีคำสั่งยุบพรรคไท เนื่องจากไม่ดำเนินการให้เป็นไปตามมาตรา 26 และมาตรา 62 แห่งพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2541
# ฉนวน
ฉนวน อาจหมายถึง

 ฉนวนไฟฟ้า หมายถึง วัสดุที่กระแสไฟฟ้าไม่สามารถไหลผ่านได้
 ฉนวนความร้อน หมายถึง วัสดุที่มีความสามารถในการสกัดกั้นความร้อนไม่ให้ส่งผ่านจากด้านใดด้านหนึ่งไปยังอีกด้านหนึ่งได้ง่าย
 ฉนวนอาคาร
 ฉนวน (ภูมิศาสตร์) หมายถึง ดินแดนที่มีทางออกทะเลหรือที่ทำให้ดินแดนถูกแยกออกเป็น 2 ฟาก
 ฉนวนกาซา
 ฉนวนโปแลนด์
 ฉนวนวาคาน
 ฉนวนลาชึน
# พุฒิพัฒน์ กุลปรีชาเศรษฐ์
พุฒิพัฒน์ กุลปรีชาเศรษฐ์ หรือชื่อเดิม บวรทัต พลอยวงศ์ (ชื่อเล่น วอร์ม) เกิด 31 ตุลาคม  พ.ศ. 2531 เป็นนักร้องชาวไทย และเป็นนักร้องหน้าใหม่ของค่ายเพลง โซนี่ มิวสิก เอ็นเตอร์เทนเมนท์ วอร์มมีผลงานเพลงล่าสุด คือ "รักเธอ... อยากเจอเขา"

 ประวัติ 
นายพุฒิพัฒน์ กุลปรีชาเศรษฐ์(วอร์ม)  เกิดเมื่อ 31 ตุลาคม  พ.ศ. 2531 ที่นนทบุรี สำเร็จการศึกษาระดับมัธยมศึกษาจากโรงเรียนราชวินิต มัธยม กรุงเทพมหานคร และเข้าศึกษาต่อที่มหาวิทยาลัยเทคโนโลยีพระจอมเกล้าธนบุรี เอกวิทยาการคอมพิวเตอร์ คณะนี้ได้จบการศึกษาแล้ว
# ฉนวนความร้อน
ฉนวนกันความร้อน คือ วัสดุที่มีความสามารถในการสกัดกั้นความร้อนไม่ให้ส่งผ่านจากด้านใดด้านหนึ่งไปยังอีกด้านหนึ่งได้ง่าย ฉนวนกันความร้อนที่ดีจะทำหน้าที่ต้านทานหรือป้องกันมิให้พลังงานความร้อนส่งผ่านจากด้านหนึ่งไปยังอีกด้านหนึ่งได้สะดวก หรือเรีอกง่าย ๆ ว่าวัสดุที่ความร้อนไม่สามารถผ่านไปได้ง่าย ๆ

 การเลือกใช้งานฉนวนกันความร้อน 

 พิจารณาจากค่าการต้านทานความร้อน (ค่า R) มีหน่วยเป็น ตารางเมตร-องศาเคลวินต่อวัตต์ (Thermal resistance – R value, m2K/W) 

 ค่าการนำความร้อน (ค่า K) มีหน่วยเป็น วัตต์ต่อเมตร-องศาเคลวิน (Thermal conductivity – K value, W/m.K)  

 ฉนวนกันความร้อนที่นิยมใช้ 

 อะลูมิเนียมฟอยล์ มีความมันวาวของผิวแผ่นฟอยล์ มีคุณสมบัติในการสะท้อนความร้อน 

 แบบโฟม ทนทานต่อกรดและด่าง น้ำหนักเบา แข็งแรง สามารถคงสภาพเดิมได้แม้จะโดนน้ำหรือความชื้น 

 ฉนวนใยแก้ว (Glasswool) มีโพรงอากาศเล็กๆ จำนวนมาก ซึ่งแทรกอยู่ระหว่างเส้นใยแก้ว ทำหน้าเก็บกักความร้อนไว้ 

 ฉนวนใยหิน (Rockwool Insulation) จัดเป็นเส้นใยจากธรรมชาติที่ไม่มีสารประกอบของแอสเบสตอส (Asbestos) ทำจากจึงปลอดภัยต่อสุขภาพ สามารถกันความร้อนและดูดซับเสียง เทียบเท่ากับ ฉนวนกันความร้อนแบบใยแก้ว และสามารถทนไฟได้ดีกว่า 

 ฉนวนเยื่อกระดาษ (Cellulose Insulation) ทำจากกระดาษรีไซเคิลผสมสารต่างๆ นิยมใช้ในการพ่นใต้หลังคา
# ฉนวนไฟฟ้า
ฉนวนไฟฟ้า  หรือบ้างก็เรียกว่า ไดอิเล็กทริก  คือวัสดุที่มีคุณสมบัติในการกีดกั้นหรือขัดขวางการไหลของกระแสไฟฟ้าหรือวัสดุที่กระแสไฟฟ้าไม่สามารถไหลผ่านได้ ฉนวนที่ดีจะต้องสามารถป้องกันตัวนำไฟฟ้าจากความร้อนหรือของเหลวที่สามารถกัดกร่อนตัวนำไฟฟ้า และสามารถกันน้ำได้ดี ฉนวนที่ใช้หุ้มตัวนำไฟฟ้าต้องมีความต้านทานสูง ต้องไม่ถูกกรดหรือด่างกัดกร่อนได้ตั้งแต่อุณหภูมิ 0 ถึง 200 องศาฟ้าเรนไฮต์ และต้องไม่ดูดความชื้นในอากาศ

วัสดุบางอย่างเช่น แก้ว กระดาษหรือเทฟลอน มีคุณสมบัติในการเป็นฉนวนไฟฟ้าที่ดีมาก แม้ว่าจะมีค่าความต้านทานไฟฟ้าค่อนต่ำ แต่ก็ถือว่า "ดีพอ" ที่จะใช้เป็นฉนวนของสายไฟและสายเคเบิล รวมไปถึงวัสดุจำพวกโพลิเมอร์บางอย่างที่คล้ายกับยาง และพลาสติก ซึ่งสามารถใช้เป็นฉนวนกับระบบแรงดันต่ำถึงแรงดันปานกลาง (ประมาณหลักร้อยถึงหลักพันโวลต์)

แหล่งข้อมูลอื่น
US Glass Insulators Reference Site
National Insulator Association - US site
Teleramics - specialises in UK telegraph insulators with a railway bias 
One person's obsession with US telephone pole insulators
Insulatorscanada 
Insulator Patent Reference Library - Contains over 2,800 US patents relating to electric
al insulators and related items
 Hungarian Insulators
Online Museum for Hemingray Glass Company items
Hemingray Glass Insulator Database
DIN Spec regarding creepage distance
# เลออาฟวร์
เลออาฟวร์  เป็นเมืองในจังหวัดแซน-มารีตีม แคว้นโอต-นอร์ม็องดี ประเทศฝรั่งเศส ตั้งอยู่ทางเหนือ-ตะวันตกของประเทศ บนฝั่งช่องแคบอังกฤษ ทางด้านเหนือของปากแม่น้ำแซน เป็นเมืองท่าที่สำคัญในการส่งสินค้าจากภูมิภาคปารีสและทางตะวันตกเฉียงเหนือของประเทศ มีอุตสาหกรรมการกลั่นน้ำมัน ต่อเรือ เครื่องจักร มีโบสถ์โนเตรอดาม พิพิธภัณฑ์ ที่ตากอากาศริมทะเลทางด้านตะวันตกเฉียงเหนือของเมือง

เมืองนี้ได้รับการพัฒนาเป็นเมืองท่าตั้งแต่คริสต์ศตวรรษที่ 16 เป็นฐานทัพเรือในสมัยจักรพรรดินโปเลียนที่ 1 ในสงครามโลกครั้งที่หนึ่งเป็นฐานทัพสำคัญของฝ่ายสัมพันธมิตร ในสงครามโลกครั้งที่สอง กองทัพเยอรมันเข้ายึดครองระหว่าง ค.ศ. 1940-44 และได้รับความเสียหายอย่างรุนแรง ส่วนใหญ่ของเมืองได้รับการปฏิสังขรณ์ขึ้นใหม่ ในปี ค.ศ. 2005 ได้รับเลือกให้เป็นมรดกโลกจากยูเนสโก
# แม่น้ำรางอิติกี
แม่น้ำรางอิติกี  เป็นแม่น้ำในประเทศนิวซีแลนด์ อยู่ทางตะวันตกเฉียงใต้ของเกาะเหนือ ไหลไปทางใต้และตะวันตกเฉียงใต้ ลงสู่ช่องแคบคุก มีความยาว 185 กิโลเมตร

ในปี ค.ศ. 1897 เกิดน้ำท่วมแม่น้ำทำให้สะพานทั้ง 6 แห่งถูกทำลาย ท่าเรือปากแม่น้ำก็ถูกทำลายไปและไม่มีการสร้างใหม่ กิจกรรมสันทนาการที่นิยม คือการล่องเรือเจ็ต ตกปลา และมีหุบเขาลึก ที่มีกิจกรรมผจญภัยอย่างเช่นการเล่นบันจีจัมป์ เป็นต้น นอกจากนั้นยังเคยเป็นสถานที่ถ่ายทำภาพยนตร์ของปีเตอร์ แจ็กสัน เรื่อง The Lord of the Rings: The Fellowship of the Ring
# ดาร์บี
ดาร์บี  เป็นเมืองในภาคมิดแลนด์สตะวันออกของอังกฤษ ตั้งทางตอนกลางค่อนไปทางเหนือของอังกฤษ บนฝั่งแม่น้ำเดอร์เวนต์ จากการสำรวจประชากรใน ค.ศ. 2001 เป็นเมืองที่มีประชากรอันดับ 18 ในอังกฤษ วัดจากเขตเมือง

เมืองมีชุมทางรถไฟ มีอุตสาหกรรมเครื่องยนต์อากาศยาน เคมีภัณฑ์ สิ่งทอ พลาสติก และเครื่องปั้นเผาที่มีชื่อเสียง เป็นสถานที่เกิดของนักปรัชญาชื่อ เฮอร์เบิร์ต สเปนเซอร์ ใน ค.ศ. 1820